วิเคราะห์ตลาดภาคบ่าย – บล.เอเอสแอล
วิเคราะห์ตลาดภาคบ่าย - บล.เอเอสแอล ประจำวันที่ 27 ก.พ.60
27 ก.พ. 2560

วิเคราะห์ตลาดภาคบ่าย – บล.เอเอสแอล
 
วิเคราะห์ตลาดภาคบ่าย
 
ภาครวมตลาดภาคเช้า
 
SET Index ปิดภาคเช้า 1,558.40 จุด (-6.19 จุด,-0.40%) กรอบ 1,562-1,555 จุด มูลค่าการซื้อขาย 17,883 ลบ. เรียงลำดับมูลค่าการซื้อขายรายกลุ่มENERG BANK HELTH ICT TRANS COMM PROP CONMAT ตามลำดับ. ตลาดภูมิภาค [Hang Seng -0.24%][KOSPI -0.36%][Nikkei225 -0.98%][ChinaA50 -0.59%]
[ติดตาม]

– ความเชื่อมั่นภาคธุรกิจและผู้บริโภคเดือนก.พ. อียู 17.00น.
– ยอดสั่งซื้อสินค้าคงทนเดือนม.ค สหรัฐ 20.30น.
– ยอดทำสัญญาขายบ้านที่รอปิดการขาย (pending home sales) เดือนม.ค. สหรัฐ 22.00น.
 
พาณิชย์ เผย ม.ค.60 ส่งออกโตพุ่ง 8.8% นำเข้าโต 5.17% เกินดุลการค้า 826 ล้านเหรียญฯ
กระทรวงพาณิชย์ แถลงตัวเลขการค้าระหว่างประเทศของไทยในเดือน ม.ค.60 การส่งออกขยายตัว 8.8% จากตลาดคาด 7-8% โดยการส่งออกมีมูลค่า 17,099 ล้านเหรียญสหรัฐ ขณะที่นำเข้าขยายตัว 5.17% มีมูลค่า 16,273 ล้านเหรียญสหรัฐ ส่งผลให้ดุลการค้าเกินดุล 826 ล้านเหรียญสหรัฐ (Source : IQ สำนักข่าวอินโฟเควสท์)
         
IMPACT (+) CPALL U AOT DELTA CPF TISCO MINT TFG WORK EA MAJOR LH DTAC PLANB CBG TASCO  
IMPACT (-) TOP PTT SCB BDMS PTTGC KTB IRPC KBANK BJC IVL SCC CPN BH EGCO BBL BLA INTUCH  
 
แนวโน้มตลาดและหุ้นเทคนิคที่น่าสนใจ
         
SET Index
เริ่มหมดแรงขายระยะสั้น SET index มีแรงขายต่อเนื่อง แนวโน้ม Downtrend ระยะสั้น อย่างไรก็ตามดัชนีมาหยุดที่แนวรับระยะกลางของเราที่ 1,555 จุดแล้วมีการดีดตัวด้วยแท่งเทียนโดจิ เน้นซื้อเก็งกำไรหมดแรงขาย แนวต้านที่ 1,560 จุด และ 1,580 จุดตามลำดับ
         
CBG
ดีดตัวด้วยแท่งเทียน Reversal CBG ช่วงเช้ามีสัญญาณการกลับตัวระยะสั้นดีดตัวด้วยแท่งเทียน Reversal เหนือแนวรับหลัก 62.00 บาท เน้นยืนเหนือแนวรับระหว่างวัน 64.00 บาทขึ้นไป แนวต้าน 66.50 และ 69.00 บาทเป็นแนวต้านการรีบาวระยะสั้น ตัดขาดทุนหากหลุด 62.00 บาท
 
TNP
ยืนเหนือแนวรับ W-Shape TNP ระยะสั้นยืนเหนือแนวรับ W-Shape ที่ระดับ 3.26 บาทขึ้นมาได้เป็นสัญญาณบวกระยะสั้น แนวรับระหว่างวัน 3.38 บาท แนวโน้มปรับตัวพร้อมด้วยปริมาณการซื้อขายเพิ่มขึ้นสนับสนุน แนวต้าน 3.50 และ 3.72 บาทตามลำดับ ตัดขาดทุนหากหลุด 3.26 บาทลงมา
 